Owe voglin doͤne (Mit originalen Lettern)
Owe voglin doͤne·
owe mang̾ ſchoͤne·
die vil ſchone wib·
dike ê giengē  ſchowen·
vf heide vn̄ in owen·
manig zarter lib·
in lichtem kleide·
loſlich dur dc gras·
ir ſchoͤne vn̄ der heide
lúchtent· zemene bas beide·
was da wunnen was·

Des wart da von inne·
froͤit vn̄ wilder ſinne·
manig iunger man·
die mit māgem blike·
moͤchtent ſehen dike·
frowe vf den plan·
ia was das húre·
des mag nu nit ſin·
wint̾ bꝛinget ſin ſtúre·
des ſīt froͤide túre·
vns vn̄ vogelſin·

IA klage ich noch mere·
dc min frowe here·
nie gewag min not·
vn̄ ich doch ſo harte·
ir genaden warte·
bis vf minen tot·
vn̄ neme dú ſchone·
mir noch ſende arbeit·
ſo wurde mit ir lone·
edeles heiles krone·
vf min hǒbt bereit·

Deutsche Philologie
Deutschland
13. Jahrhundert
14. Jahrhundert
Mittelhochdeutsch
Versdichtung
Codex Manesse